בלדה לנאיבית 
אמרת שהכל יסתדר לך בסדר,; כמו בספרים שקראת בבית ספר.; כולם לך אמרו: "אתם זוג משמיים".; עכשיו השמיים ריקים, ובינתיים -; ארבע בבוקר, השחר מפציע,; חושבת אולי הוא בכל זאת יגיע,; שמה קומקום, מציתה עוד סיגריה,; ברדיו שירים שסוגרים את הלילה.; יום בא ויום הולך; ואת נשארת; נאיבית שכמותך.; חולמת ליד התנור ורוקמת; צלבים וקווים לחולצה של הילד,; הגבר שלך, מי יודע היכן הוא; שותה ובורח כמו אליהו.; בבוקר תצאי בחלוק לנער את; הברוש המשיר טיפת לילה זוהרת,; מרחוק אז תראי איש שיכור רץ אלייך; ושוב לקראתו תפרשי זרועותייך.; יום בא ויום הולך...; 